ESITAPU SIOKHURANGA SIA 
MUSA ESILANGWA 

OKHUCHIAKA 



Okhulongwa khwesibala nende okhwabandu 

1^ Mukhuchiaka Nyasaye yalonga likulu nende esibala. 
^ Esibala sisiaali nende omufwano tawe ma nisiba butswa 
esikhaya. Olutungu olwafunikha esibala Iwali nesiiliina esikali, 
nobunyali bwa Nyasaye bwayeyema ikulu khumaatsi. ^Ma 
Nyasaye naboola, "Obulafu bubeho", nobulafu nibubaho. 
^Nyasaye nayanzisibwa nende obulafu. Ma niyabukhania 
obulafu okhurula khusiilima. ^Nalanga obulafu ''Om'basu'' 
nesiilima nasUanga "Obutukhu." Omukolooba nikubira ma 
omukamba nikwoola. Niliba litukhu liokhuranga- 

6 Nyasaye naboola, ''Esilama esikali sibe hakari wamaatsi, 
siabukhanie amaatsi mutsimbeka tsibili." ^Ma Nyasaye nalo- 
mba esilama esibambukhu, niyabukhania amaatsi akali hasi 
wasio nende akali ikulu wasio. Ne nikekhola mbwo.^Naku- 
likha esilama yisio '"Likulu." Omukolooba nikuUra ma omu- 
kamba nikwoola. Niliba litukhu liakhabili. 

9 Nyasaye naboola, "Amaatsi akali hasi welikulu ketse 
halala khe liloba lilolekhe", nikekhola mbwo. ^^Nakulikha 
liloba "Esibala" namaatsi akali niketsele halla nakakulikha 
"Inyanza." Ma Nyasaye nayanzisibwa n'nabia "Nyasaye 
naboola, "Esibala simelemwo obunyaasi, emimela chiokhu- 
balusia tsimwo nende emisaala chiamatunde" — ne nikekhola 
mbwo. 12 Esibala siamala nisimelamwo obunyaasi nende emi- 
mela tsimbila etsiabukhan'ne, ne Nyasaye nayanzisibwa n'nabio. 
1^ Omukolooba nikubira ma omukamba nikwoola. Niliba 
litukhu liakhataru. 

14 Nyasaye naboola, "Ebiakhilo bibeho khwikulu okhwa- 
bukhania om'basu okhurula khubutukhu. Ma bibe esimanyilo 
sietsinyinga, nende amatukhu nende emihika. ^^ Nabiakhenje 
khwikulu okhuhaana obulafu khusibala." Ne nikekhola 
mbwo. 1^ Ma Nyasaye nalomba ebiakhilo b^bili; eliiba liruchenje 
m'basu, nomwesi kuruchenje butukhu, ma khandi nalomba 
tsinyininyini. ^^ Nyasaye nabira khwikulu mbu biakhenje 

khusibala, i^nibiruka om'basu nende obutukhu ma nende 
okhwabukhania obulafu okhurula khusiilima. Nyasaye naya- 
nzisibwa n'nabio. ^^ Oinukolcx)ba nikubira ma omukamba 
nikwoola. Niliba litukhu liakhane. 

20 Nyasaye naboola, "M'maatsi bitsulemwo ebilonje ebili 
nobulamu, namanyonyi nako kapulukhenje ikulu wesibala 
mumiiya/' ^^ Ma Nyasaye nalomba emisutse emikhongo nende 
ebindu bindi biosi ebilamu ebimenyele m'maatsi, nende 
amanyonyi kosi. Ma Nyasaye nayanzisibwa n'nabio. ^Nabi- 
laamila tsikhabi naboola, "Mwibulane nimwinjiha, mwitsule 
m'maatsi kali munyanza, namanyonyi nako ketsule musibala." 
23 Omukolooba nikubira momukamba nikwoola. Niliba litukhu 
liakharano. 

24 Nyasaye naboola, "Esibala sibemwo tsisolo etsiabu- 
khan'ne, etsiobulamu nende biosi ebimoolanga." Nikekhola 
mbwo. 25 Ma Nyasaye nalomba tsisolo tsiosi etsiom'bulimo 
nende etsirukwanga ma nende biosi ebimoolanga hasi. Nya- 
saye nayanzisibwa n'nabio. 

26 Nyasaye naboola, "Khulombe omundu mukhufwana 
khwefwe, mwikondo liefwe. Bakhabe nende obunyali khutsi- 
sutse, amanyonyi, nende tsisolo tsiosi etsiom'bulimo nende 
etsirukwanga ma nende biosi ebimoolanga hasi." ^7 Ma Nyasaye 
nalonga omundu mukhufwana khukhwe omwene. Yabalonga 
omusaatsa nende omukhasi. ^ Ma Nyasaye nabalaamila ikhabi, 
nababool'la, "Mwibulane, mwinjihe, mwitsule musibala ma 
musiruche. Khandi mube nobunyali khutsisutse tsiosi etsili 
mutsinyanza, nende amanyonyi ma nende tsisolo tsiosi. 
^^Muheeye obunyali khumimela chiosi echialusianga tsimwo 
nende emisaala chiosi echili khusibala echiebiamo biachio 
bilimwo tsimwo, nabibetsenje ebiakhulia bienywe. ^ Ne khu- 
tsisolo tsiosi, nende amanyonyi mal'le okhuhaana emimela 
chiamasaafu nende obulimo, bibe ebiakhulia," Nikekhola 
mbwo. 31 Nyasaye nahenga ebindu biosi ebiayali nalombele 
ma nasangasibwa n'nabio biosi. Omukolooba nikubira ma 
omukamba nikwoola. Niliba litukhu liakhasasaba. 

21 Kho likulu nende esibala biamalwa nende ebiali nibilo- 
mbeywemwo biosi. ^iQi^^itukhu liakhane-na-khataru 
Nyasaye yamala emilimochie ma nahuluukha. ^Yamala na- 
laamila litukhu liakhane-na-khataru ikhabi ma naliahula singa 
lichomekhe, sfchila nilio eliayahuluukhilamwo khumilimo 
chidbulonjL ^Ma nimbwo likulu nende esibala bialongwa. 

Omukunda kwa Edeni 

Khwitukhu elia OMWAMI Nyasaye yalomba esibala nende 
likulu, ^emimela chiosi sichialikhwoho tawe kata tsimwo 
sitsianyala okhumela tawe sichila yali nasili okhukwisia ifula 
makhandi omundu siyaliho onyala okhulima liloba tawe, ^ nebu- 
tswa amaatsi kelifumbi karula hasi nikanyisia esibala. 

7 MOMWAMI Nyasaye nabukula liloba okhurula hasi 
nalomba omundu okhurula khulio; ma nafuura emiya chiobu- 
lamu m'moolu kake, momundu naba omulamu. ^ OMWAMI 
Nyasaye naraaka omukunda mu Edeni, Ebukwe, ma naramwo 
omundu owayali nalonjele. ^ Yamesia khwiloba tsana siomusaala 
omulayi okwokhwama amatunde amalayi. Hakari womukunda 
kwaliho omusala kwobulamu nende omusaala okwokhuma- 
nyia amalayi nende amabi. 

10 Omuchela kwarula mu Edeni okwokhusama omukunda 
ne kwakabukhan'namwo okhuba emichela chine. ^^ Omuchela 
kwokhuranga kulangwa Pishoni, nikwo okwabotokhana esibala 
siosi esia Harila, ^^ esilimwo omukasa omulayi, khandi amafura 
kesuswa indayi kaliyo nende oruchina rwobukusi obukali. 
^-^ Omuchela kwakhabili ni Gihoni, nikwo okwabotokhana 
esibala sia Kushi. ^^ Omuchela kwakhataru ni Tigris, oku- 
bir'ranga ebukwe wa Asiria, ne omuchela kwakhane ni 
Yufurate. 

15 OMWAMI Nyasaye yara omundu m'mukunda kwa 
Edeni khulwa okhulima nende okhukulinda. ^^ Namubool'la, 
"Onyala okhulia khumatunde komusaala kwosi m'mukunda, 
^''nebutswa orakhaliakhwo amatunde kokhumusaala kwokhu- 
manya obulayi nende obubii tawe, litukhu liawakhaliekhwo 
wakhafwe." 

18 OMWAMI Nyasaye naboola, "Sibuli obulayi omundu 
uyu okhuba yenyene tawe, namulombele omukhonyi oumu- 
khoyele." ^^ Ma nabukula liloba nalomba tsisolo tsiosi nende 
amanyonyi, naleer'ra omundu uyo alole ameera kabikulikha. 
Eliira liosi eliomundu yakulikha buli sindu nilio eliali eliasio. 
^° Omundu yamala nakulikha tsisolo tsiosi ameera nende 
amanyonyi, nebutswa sibulaho khubio esiakhabeye singa 
omukhonyi oumukhoyele tawe. 

21 OMWAMI Nyasaye yaheelesia omundu tsindoolo 
tsingali nolwa yali nakonanga Nyasaye nahiinia olubafu lulwe 
riala ma nakalusia inyama habundu tsana. 

22 Nalomba omukhasi okhurula khulubafu yilwo ma 
naleer'ra omundu. ^^ Omundu naboola, 

"Uno bulano nelikumba liokhumakumba kanje, 

inyama khutsinyama tsiom'bili kwanje. 

Alalangwa omukhasi, sichila yahiinibwa khumusaatsa." 

24 Khulweyako omusaatsa alalekha samwana nende nyina, 
ahambaane nende omukhasiwe, babe om'bili mulala. ^'^Ne 
omusaatsa uyo nende omukhasiwe, bombi bali esihechenye, 
nebutswa sibalolakhwo es'simba-murwe tawe. 

Okhukwa khwo mundu 

3^ Ne inzokha yali injesi okhuyomba tsinyama tsindi 
etsiom'bulimo etsia OMWAMI Nyasaye yalomba. Nereeba 
omukhasi, "Ni tooto mbu Nyasaye yam'bool'la mulekhe 
okhuliakhwo amatunde komusaala nalebe m'mukunda?" 

2 Omukhasi nakalusia, "Khunyala okhulia amatunde 
kemisaala chiosi m'mukunda, ^ nikurali omusaala okuli hakari 
womukunda, Nyasaye yakhubool'la khurakhaliakhwo 
amatunde komusaala yikwo kata okhutila khukwo tawe, 
nikhuliakhwo khwakhafwa." 

4 Inzokha nebool'la omukhasi, "Simunyala okhufwa tawe. 
** Nyasaye yaboolambwo sichila wamanya mbu nimuliakhwo 
netsimoni tsienywe tsikukha nemuba singa Nyasaye ma 
mumanye amalayi nende amabi." 

6 Omukhasi uyo yalola omusaala yikwo nikuli omulayi 
khandi amatunde nikali amalayi akokhulia, ma nikunyonya 
tsimoni tsitsie, khandi nalola bwakhaba obulayi okhuchetsi- 
hala. Yamala nanoka khwitunde liakwo nalia, khandi nahele- 
siakhwo omusaatsawe naye naliakhwo. "^ Olwabaliakhwo 
ne tsimoni tsiabwe nitsikukha, nibamanya bali esihechenye, 
nibanaba amasafu khumikhuyu nibeboha mubisienje. 

8 Khumukolooba kwelitukhu yilio bahul'la OMWAMI 
Nyasaye nachendanga m'mukunda, ne nibebisa m'musaala. 
^OMWAMI Nyasaye nalanga Adamu, namureeba, "OH 
heena?" ^^Naye nakalusia, "Mbuliiye nochendanga 
m'mukunda ma niria, nindebisa sichila ndi esiechenye." 
1^ Nyasaye namureeba, "Niwiina okhubooleye oli esiechenye? 
Oliye litunde liandakhukaya okhulia nohomba?" ^^ Adamu 
nakalusia, "Omukhasi wawaimbeye khumenye n'naye niye 
oumbelesisie litunde ma nase nindia." 

13 OMWAMI Nyasaye nareeba omukhasi, "Esichille 

nokholambwo nisiina?" Nayc nakalusia, "Inzokha niyo 
eyaingat'te ma nindiakhwo." 

Nyasaye yakhalachila omundu esiina 

14 OMWAMI Nyasaye nabooria inzokha, "Sichila okhol'le 
akeene yaka oli musilaamo siobubi esianasikhwabukhanie 
khutsisolo tsindi tsiosi. Nomcx^lenje nende indayo khandi 
nolitsenje olukuukhi amatukhu kobulamu bubwo bwosi. 
^^ Khandi nare obusuku hakariwo nehde omundu mukhasi, 
khandi hakari wolwibulo lulwo nende olulwe. Olwibulo 
lulwe Iwakhatuye omurwekwo nawe wakhalumache es'sisilo 
sisic." 

16 Ne nabcx:)ria cmiukhasi, ''Ndakhameete obunyakhanibwo 
khweinumwa. Obwekombibwo bwakhabeetsenje khumusaa- 
tsawo, nc yakhakhuruchenje." ^^Ne naboolla Adamu, "Sichila 
ohuliye amang'ana komukhasiwo ma nolia iitunde liomusaala 
kwandakhukaya okhuliakhwo, liloba lilaamilwe khulweibe. 
Notiyenje khulio netsingufu mubulamu bubwo bwosi khulwa 
okhunyoola esiolia. ^^ Liakhakhuleer're amarakalti nende 
eminyenya, nawe nolitsenje tsifwa tsiom'mukunda. ^^Khulwo- 
luchesi lulwo nonyolenje esiolia okhurula khwiloba eliawa- 
lombwakhwo. Walombwa okhurula khulukuukhi khandi 
wakhakalukhe khulukuukhi." 

20 Adamu nakulikha omukhasiwe Hawa, sichila ntye nyina 

abandu bosi. ^^Ma OMWAMI Nyasaye nalomba tsingubo 
okhurula khumaseelo ketsisolo nababiikha. 

Adamu nende Hawa bahinibwa m'mukunda 

22 OMWAMI Nyasaye naboola, "Bulano omundu uno 
wekhol'le singa mulala khu ifwe, okhumanya obulayi nende 
obubii. Arakhahuchiriwa okhubukulakhwo amatunde komu- 
saala kwobulamu aliekhwo tawe, khase yakhahindila 
inziayo." ^^KhOMWAMI Nyasaye yamala namuhiinia 
m'mukunda kwa Edeni mbu atsie alime liloba eliayahini- 
bwakhwo. ^Khulubeka Iwebukwe Iwomukunda kwa Edeni 
Nyasaye yarayo "Abakerubi" nende olukanga Iwolumemo 
olwasukhananga tsimbeka tsiosi, khulwa okhulinda injila yo- 
khutsia khumusaala kwobulamu. 

